**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/107, 25.10.2018թ.

**Բողոք բերող անձ՝** «ԴԻ ՋԻ ՔՈՆՍԱԼԹԻՆԳ» ՍՊԸ

**Պատվիրատու՝** «ՀԱԷԿ» ՓԲԸ

**Ընթացակարգի ծածկագիրը՝** «ՀԱԷԿ-ԳՀԾՁԲ-22/18» ծածկագրով գնանշման հարցում

Գնման առարկա՝ ապրանքների մաքսային ձևակերպում, մաքսային բրոքերի ծառայություններ:

**Բողոքի պահանջը`**

Պարտավորեցնել «ՀԱԷԿ» ՓԲԸ-ի կարիքների համար մաքսային բրոքերի ծառայությունների ձեռքբերման նպատակով կազմակերպված «ՀԱԷԿ-ԳՀԾՁԲ-22/18» ծածկագրով գնանշման հարցման ընթացակարգի հանձնաժողովին մերժել «Ֆասթ Ինտերերվիս» և «Վար լայն» ՍՊԸ-ների հայտերը և դադարեցնել ընթացակարգի 1-ին չափաբաժնի մասով «Վար լայն» ՍՊԸ-ին ընտրված մասնակից ճանաչելու մասին որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: